NAGRADNI NATJEČAJ ZA OSNOVNE ŠKOLE / ZELENA PRIČA ZA ZELENI PLANET

U sklopu projekta *Zelena knjižnica za zelenu Hrvatsku*, a prigodom [1. međunarodne konferencije o zelenim knjižnicama](http://letsgogreen.nsk.hr/) (Zagreb / Brijuni, 8.-10. studenog 2018), Nacionalna i sveučilišna knjižnica u Zagrebu organizira nagradni natječaj za osnovne škole za dječje literarne radove pod nazivom *Zelena priča za zeleni planet*.

Cilj je ovog Natječaja razvijanje svijesti kod djece o važnosti očuvanja okoliša i poticanje na aktivno sudjelovanje u ekološkim aktivnostima i promišljanjima o održivom razvoju.

Uvjeti Natječaja:

1. Natječaj *Zelena priča za zeleni planet* traje do 15. listopada 2018.
2. Pravo sudjelovanja imaju učenici od 1. do 8. razreda svih osnovnih škola u RH.
3. Tema je sadržana u nazivu natječaja, a motivi su prepušteni slobodnom izboru. U obzir dolaze radovi u prozi, veličine od jedne do najviše tri stranice teksta.
4. Na Natječaj je moguće prijaviti samo individualne učeničke radove.
5. Svaki učenik može se natjecati samo s jednim radom.
6. Svaki prijavljeni rad mora sadržavati:

* naziv rada
* ime i prezime učenika
* naziv i adresu škole
* ime i prezime mentora
* broj za kontakt (telefon, mobitel)
* elektroničku adresu.

1. Radovi se mogu slati do 15. listopada 2018. na adresu [natjecaj.letsgogreen@nsk.hr](mailto:natjecaj.letsgogreen@nsk.hr).
2. Članovi Povjerenstva za prosudbu radova odabrat će tri najbolja rada, a proglašenje najboljih i uručenje nagrada održat će se prilikom otvaranja 1. međunarodne konferencije o zelenim knjižnicama, u Zagrebu 8. studenog 2018.

U Zagrebu, 10. svibnja 2018.

Prosudbeno povjerenstvo